Dangdut

Dangdut, kacator è ḍalem bânnya' pamangghi mènangka sala sèttong ḍâri genre musik populer tradisional asal Inḍonèsia sè èajhum ḍâri hasèl camporan macemma musik film India, Melayu tor musik rock Barat.https://folkways.si.edu/music-of-indonesia-series Musik panèka èghunaaghi è Jakarta taon 1960 kalabân mamaso' unsur-unsur musik Hindustani (India Utara), Melayu, tor Arab. Dangdut anḍi' ciri khas otamana è dentuman tabla (alat musik perkusi India) tor kendang.

Dangdut nyatana lakar epengaruhi lagu-lagu musik tradisional India tor Bollywood. Nangèng bâjâ samangkèn lirik-lirik è lagu dangdut pon èanggit tor èpangghi'i è ḍâlem bhâsa Indonesia tor Jawa, sarta Bhâsa laènnèpon. Bâjâ mangkèn rassana dangdut bâḍâ è man- ka'dimman. Akadhiyâ kennenganna angkutan omom kantos hajatanna bhâlâ tatangghâMusik panèka kalonta mènangka khas Nusantara asabhâb Irama sè khas saèngghâna ètarèma sarèng masyarakat, napa polè lirik èpon sè aghâmbârraghi tarèsna sè segghut maloka atè.Amarghâ èkennal, bânnya' addhuwân anyanyè musik dangdut akadhi Liga Dangdut tor laènnèpon. Onènga sampèyan, kadhiponapa sajhârâna Musik Dangdut?

 Sajhârâna Dangdut 
Istilana Dangdut awalla ḍâri sebbudhân onomatope sowara permaènan tabla, e Inḍonèsia è sebbhut "gending", saèngghâ âmonyè, dang tor dut. Tabla panèka sèttong alat musik otama dangdut sè asalla ḍâri India. Saongghuna dangdut panèka èkennallaghi Roma Irama è ḍâlem lagu akadhi nyama kasebbhut, èngghi panèka dangdut taon 1971 tapè Rhoma nyamporraghi kalabân nambhâ unsur rock è ḍâlem musik Orkes Melayu.

Panyebudhân nyama Dangdut sèaropa "Orkes Melayu" èatorraghi sareng Putu Wijaya è majalah Tempo tanggal 27 Mei 1972. Nyama panèka èangghuy sareng majalah kasebbhut kaangghuy ajellasaghi lagu Melayu sè èpengaruhi kalabân lagu India.Dangdut awalla èkennal kalabân nyamana Orkes Melayu. Marèna ghânèka, dangdut èpangruhi musik India lèbât film Hollywood sè èkanyanyè Ellya Khadam kalabân tembang Boneka India saènggana lahèr dangdut taon 1968 kalabân tokoh otama raja dangdut Rhoma Irama.

 Panyanyè Dangdut sè Kasohor 
Saterrossa aobhâ dhâddhi musik Kontemporer, samangkèn pon èpengaruhi unsur - unsur musik India (otamana tabla) tor Arab (lèbât cengkok tor harmonisasi). Pan-bârâmpan penyanyi sè ngaollè jhâjjhuluk Rato otabâ diva dangdut èngghi panèka Elvy Sukaesih, Camelia Malik, Iyeth Bustami, Kristina, Ikke Nurjanah, Via Vallen, Ayu Ting Ting, tor Lesti. Dangdut saongghuna pon dhâddhi musik masyarakat Inḍonèsia tor makala aliran musik laèn sè bâḍâ neng è masyarakat è ḍâlem kasohoran.

Bânnya' rèng-orèng lèbur anyanyè dangdut kalabân karaoke, kaangghuy abâ'na dhibi' tor  ngalampaaghi tatèngghun asareng kalowargâ, Pongghâbâna kantoran daerah tor è pusat.Kadhâng kabânnya'an èangghuy senam sabellunna mangkat alako tor laènnèpon. Kadhâng acara Kampanye Politik ta' nyèngla  moter musik dangdut kaangguy maḍâteng rèng-orèng. Dangdut ta' coma kasohor è Indonesia, è Malaysia dangdut jughân ekaleburi bânnya' orèng kantos arè mangkèn.

 Sombher